Læk: Priser på Galaxy Watch Ultra og Galaxy Watch 7 afsløret

Forud for Samsungs Unpacked event den 10. juli, er der nu sluppet formodede priser ud for Galaxy Watch 7-serien. Takket være en fransk kilde, har vi nemlig priserne på Galaxy Watch Ultra og Galaxy Watch 7 nu i euro – de danske priser kan altså variere lidt derfra.

Galaxy Watch Ultra

Priserne for den nye topmodel, Galaxy Watch Ultra, ser ikke ud til at blive helt billig – det koster nemlig 699 euro. Direkte omregnet giver det cirka 5.200 kroner, men med dansk moms ender det nok nærmere på de 6.000 kroner her i landet.

Galaxy Watch Ultra kommer kun i én størrelse – 47mm, med 4G, Bluetooth og WiFi. Ur-rammen er desuden lavet i titanium. Indeni uret er der bla. dobbelt op på lager, sammenlignet med forrige generation, altså 32 GB kontra 16 GB. Derudover er uret udstyret med en nye Exynos W1000 chip, 2 GB RAM og et batteri på 590 mAh. Watch Ultra er desuden vandtæt ned til 100m/10ATM.

Uret kommer i tre farver: Titanium Grey, Titanium Silver, og Titanium White.

Sådan ser Galaxy Watch Ultra (formentlig) ud.

Galaxy Watch 7

Er prisen på en Watch Ultra en lidt for stor mundfuld, er der heldigvis lidt mere spiselige priser på Watch 7. Priserne her starter fra 319 euro i 40mm med Bluetooth+WiFi, samt 349 euro for den større 44 mm-udgave. Ønskes 4G-forbindelse, så starter priserne fra 369 euro (40mm) og 399 euro (44mm). Direkte omregnet til kroner, starter Watch 7 altså fra cirka 2400 kroner, men den endelige danske pris bliver nok lige under 3000 kroner for 40mm udgaven med WiFi.

Galaxy Watch 7 kommer som nævnt i to størrelser: 40mm og 44mm. Rammen er dog ikke i titanium som Ultra’en, men derimod aluminium. Uret har dog den samme mængde lagerplads (32 GB), RAM (2 GB) og chip (Exynos W1000) som Ultra. Watch 7 er derimod “kun” vandtæt ned til 50m/5ATM.

Sådan ser Galaxy Watch 7 (formentlig) ud.

Lanceres den 10. juli

Galaxy Watch Ultra og Galaxy Watch 7 afsløres den 10 juli under Samsungs Unpacked event. Dertil forventes det også at Galaxy Z Flip 6, Z Fold 6 og Galaxy Ring præsenteres.

Læs også: Samsung inviterer til Galaxy Unpacked event i juli

Læk: Priser på Galaxy Watch Ultra og Galaxy Watch 7 afsløret